26/06/2015 | Administración LocalMunicipal
Carballo
Publicación das bases reguladoras da convocatoria de subvencións a entidades empresariais para actividades de promoción económica durante o ano 2015

Por decreto da alcaldía nº 1450/2015 de 11 de maio foron aprobadas as bases reguladoras da convocatoria de subvencións a entidades empresariais para actividades de promoción económica durante o ano 2015. Ordéase a publicación íntegra de ditas base reguladoras, no Boletín Oficial da Provincia, para xeral coñecemento. É vontade deste Concello favorecer a actividade económica local mediante accións de dinamización, formación e promoción dos distintos sectores económicos. Entre as diversas medidas de apoio que a Concellaría de Promoción Económica contempla, considérase prioritario establecer unha liña de subvencións ás entidades empresariais para fomentar a realización de actividades de dinamización do comercio de proximidade e a hostalería. Estas subvencións teñen por obxecto colaborar coas entidades empresariais do municipio de Carballo para impulsar accións de dinamización, programas de formación e actividades de promoción económica local. Con estas subvencións o Concello de Carballo pretende contribuír ao desenvolvemento económico e á promoción da hostalería e o comercio de proximidade. Poderán solicitar estas subvencións as entidades xuridicamente constituídas que estean rexistradas no rexistro municipal de asociacións do Concello de Carballo, sempre que cumpran ademais os seguintes requisitos: - Carecer de fins de lucro - Desenvolver a súa actividade dentro do ámbito municipal - Que teñan a súa sede social no municipio e realicen as súas actividades regularmente no mesmo - Non ter pendente de xustificar ningunha subvención ou axuda económica co Concello de Carballo As liñas subvencionables nesta convocatoria son as que seguen: - Actividades de difusión, promoción e animación do comercio e a hostalería local - Mellora da formación e calidade - Accións de dinamización da actividade económica local Exclúense desta convocatoria: - Os gastos de carácter xeral da entidade (persoal e gastos correntes). Só serán subvencionables os gastos que se adscriban á realización da actividade obxecto de subvención co límite máximo do 25% dos gastos directos da actividade, o que deberá quedar suficientemente motivado. - Os gastos de viaxes, manutención, aloxamento e atención protocolaria. - O importe do IVE non será subvencionable cando sexa susceptible de recuperación ou compensación por parte da entidade. - Os gastos que non se correspondan cos obxectivos da convocatoria Non se poderán incluír actividades subvencionadas para a mesma finalidade polo Concello de Carballo a través doutras convocatorias. A concesión das subvencións realizarase en réxime de concorrencia competitiva. Na avaliación dos proxectos presentados teranse en conta os seguintes criterios que se valorarán segundo a puntuación que se indica: - Carácter periódico e permanente das actividades obxecto de subvención: 20 puntos - Colaboración co concello no desenvolvemento de actividades de utilidade pública e interese social: 15 puntos - Coeficiente de financiamento derivado da solicitude: 15 puntos - Adecuación da actividade ao interese local: 20 puntos - Número de beneficiarios/as da subvención: 20 puntos - Emprego da lingua galega na súa realización: 10 puntos Para a concesión destas axudas destinarase un crédito de 27.000 euros. O gasto irá con cargo á aplicación orzamentaria 4300/4890000 Subvención comercio local, do Orzamento Xeral do 2015. As solicitudes dirixiranse ao Concello de Carballo e presentaranse no Rexistro Xeral do concello ou por calquera dos medios recollidos no artigo 38 da Lei 30/1992 e serán formuladas polos representantes legais das entidades. O prazo para a presentación de solicitudes será de 15 días naturais a contar desde a publicación no Boletín Oficial da Provincia destas bases. As solicitudes irán acompañadas da seguinte documentación: - Memoria asinada polo representante explicativa da actividade, que conterá os seguintes aspectos: breve descrición da actividade, o seu calendario de realización ao longo do ano 2015, presuposto de ingresos e gastos da actividade coa expresión do financiamento previsto, responsables da actividade, a súa adecuación ao interese local, número de persoas beneficiadas directa ou indirectamente. - Declaración xurada conforme se está ao corrente das obrigas tributarias co Concello de Carballo, Axencia Tributaria e fronte a Seguridade Social. - Fotocopias compulsadas das tarxetas do CIF da entidade e do NIF da persoa representante. - Fotocopia compulsada dos estatutos da entidade. - Certificación orixinal dos datos bancarios da entidade - Declaración orixinal da persoa representante de non estar incurso en causas de incompatibilidade ou incapacidade para contratar e percibir subvencións da Administración, e aceptación das bases da convocatoria. - Compromiso da entidade para facer constar a colaboración do Concello de Carballo en toda a información que realice do desenvolvemento das actividades. - Compromiso de solicitar polo menos tres ofertas de distintos provedores no caso de gasto superior a 18.000 euros en actividades. - Declaración xurada das axudas ou subvencións concedidas para a mesma finalidade procedentes de calquera administración pública ou ente público ou privado.6.1.- As solicitudes presentadas serán valoradas de acordo cos criterios de outorgamento especificados nestas bases. A concesión das subvencións realizarase mediante réxime de concorrencia competitiva e resolverá a Xunta de Goberno Local, logo da proposta motivada da Comisión avaliadora correspondente. A Comisión avaliadora estará formada por: Presidente: Alcalde ou Concelleiro/a en quen delegue. Vogais: Técnica de Turismo, Técnica de Promoción Económica e Normalizador Lingüístico do Concello de Carballo Na comisión actuará como secretario/a, sen voto, un/unha funcionario/a da unidade administrativa á que lle corresponda a súa tramitación.6.2.- A relación de subvencións concedidas farase pública no taboleiro de anuncios e na páxina web do Concello e será notificada a todos os solicitantes no prazo dun mes desde a publicación da resolución.6.3.- Por regra xeral, a subvención municipal non sobrepasará o 50% do presuposto total do programa presentado.6.4.- As subvencións son compatibles con outras concedidas por outras administracións ou entes públicos ou privados. Non obstante a suma do importe das axudas recibidas e dos ingresos obtidos non poderá superar o custe total do programa a desenvolver.6.5.- O pago das subvencións aprobadas realizarase mediante transferencia bancaria. Se o importe da subvención concedida é inferior ao solicitado, de acordo co establecido na Lei Xeral de Subvencións e no seu regulamento, as subvencións reformularanse de forma automática, entendéndose deste xeito que o beneficiario estará comprometido a realizar a actividade subvencionada cun presuposto total que poderá ser reducido na mesma porcentaxe na que se diminuíu o importe da subvención concedida. As entidades perceptoras das subvencións estarán obrigadas a: a) Organizar e realizar a actividade para a que foi concedida a subvención dentro dos prazos previstos. No caso de producirse calquera alteración relevante no presuposto ou no proxecto da actividade deberá comunicarllo ao Concello, que deberá autorizar o cambio. b) Facer constar nos materiais de difusión e publicidade a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. No caso de que se realice, o material gráfico correspondente á publicidade da actividade (carteis, revistas,.) estará redactada en galego. c) No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade d) Colaborar no seguimento ou solicitude de información que realice o Concello. e) Comunicar calquera outra subvención que soliciten ou que se lles conceda para a mesma finalidade. f) Estar ao corrente nas súas obrigas co Concello de Carballo, a Seguridade Social e a Axencia Tributaria. g) Someterse ás actuacións de comprobación do Concello e ás de control financeiro que corresponde á Intervención Municipal, así como facilitar toda a información que lle sexa requirida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. h) Xustificar a actividade subvencionada nos prazos e condicións que se sinalan no apartado seguinte. As entidades beneficiarias deberán presentar, no prazo que se determine no acordo de concesión das subvencións e sempre antes do fin do exercicio económico, a xustificación da subvención que incluirá a seguinte documentación: - Declaración da realización do programa de actividades obxecto da subvención e memoria da actividade realizada, dos resultados obtidos, conforme ao modelo que proporcionará o concello. - Documentos que demostren a realización das actividades subvencionadas, como noticias de prensa, fotografías, tríptico ou cartel,. No caso de que non fora posible aportar estes documentos explicarase o motivo. - Declaración detallada dos gastos e ingresos correspondentes á actividade subvencionada realizados pola entidade asinada polo secretario/a e presidente/a da asociación. - Facturas correspondentes ás actividades ou gastos realizados. As facturas deberán ser orixinais ou fotocopias compulsadas e deberán ser por un importe igual ou superior á subvención concedida. Nas facturas orixinais deixarase constancia de que foron utilizadas como xustificante da subvención percibida especificando a súa utilización para a xustificación da subvención desta convocatoria. En todo caso, as facturas estarán datadas no exercicio económico para o que se concedera a subvención. No caso de presentación de facturas por un importe inferior ao da subvención, aboarase só o importe presentado. - Declaración detallada das subvencións ou axudas obtidas doutras administracións públicas ou entidades privadas para o mesmo obxecto indicando o seu importe e procedencia ou declaración de non ter outras axudas públicas ou privadas para o mesmo obxecto. - Autorización para que o Concello de Carballo poida obter a certificación acreditativa de que a entidade está ao corrente nas súas obrigas coa Axencia Tributaria, ou presentación do Certificado da Axencia Tributaria. Se a contía da subvención superase os 3000€ os beneficiarios deberán entregar certificación da Seguridade Social acreditando estar ao corrente das obrigas tributarias.10.1.- O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a estender e dar a coñecer publicamente as actividades subvencionadas.10.2.- En caso de incumprimento das obrigas por parte dos perceptores, o Concello procederá á anulación total ou parcial da subvención.11.1.- O concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas.11.2.- A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.11.3.- De conformidade coa la Lei Orgánica 15/1999 de 13 de decembro de Protección de Datos de Carácter Persoal (LOPD), infórmase que os datos subministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable do tratamento dos datos recollidos será a Concellaría de Promoción Económica, con enderezo en Praza do Concello, s/n 15100 Carballo. O Concello de Carballo e a Concellaría de Promoción Económica comprométense a adoptar as medidas de seguridade que correspondan en cumprimento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. org ou chamando ao tfno.981 704 703. O Concello subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións. O acto de resolución da subvención esgota a vía administrativa. De acordo co que dispón o artigo 116 da Lei 30/1992, de 26 de novembro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña. Para todo aquilo no previsto expresamente nas presentes bases aplicarase: – Ley 38/2003, de 17 de noviembre, General de Subvenciones – Lei 9/2007, de 2007, de 13 de xuño, de Subvencións de Galicia. – Ordenanza Xeral de Subvencións do Concello de Carballo – Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, en canto non se opoña ao establecido na devandita Lei 9/2007 e na Lei 38/2003, de 17 de novembro. Carballo, 15 de xuño de 2015 O Alcalde D. Evencio Ferrero Rodríguez